Correct Translation Of فَبِاَیِّ اٰلَآءِ رَبِّکُمَا تُکَذِّبٰنِ
Ghamidi saheb has explained it in his tafsir Al Bayan امام حمید الدین فراہی نے اپنی کتاب ’’مفردات القرآن‘‘ میں کلام عرب کے شواہد سے واضح کر دیا ہے کہ اِس آیت میں جو لفظ ’اٰلَآء‘ آیا ہے، اِس کے معنی صرف نعمت کے نہیں ہیں، بلکہ یہ اِس سے وسیع تر معنی کے لیے آتا ہے اور اِس کے اندر نعمت، قدرت، نشانی، کرشمہ، کارنامہ، اُعجوبہ اور اِس نوعیت کے تمام مفاہیم شامل ہو جاتے ہیں۔ اردو زبان کا لفظ ’شان‘ ہمارے نزدیک اِن مفاہیم کو کسی حد تک ادا کر دیتا ہے۔ انسانوں کے ساتھ اِس میں جنوں کو بھی مخاطب کیا گیا ہے، اِس کی وجہ یہ ہے کہ اِس زمانے میں وہ بھی رسول اللہ صلی اللہ علیہ وسلم کی دعوت کی طرف متوجہ ہو گئے تھے۔ قرآن نے دوسرے مقامات میں اِس کی تصریح فرمائی ہے۔ اِس سے قیاس کیا جا سکتا ہے کہ اُن کے اخیار جس طرح قرآن کی تصدیق کے لیے آگے بڑھے، اُن کے اشرار اُسی طرح قریش کی مخاصمت میں اُن کی کمک کے لیے بھی پہنچے ہوں گے۔ چنانچہ قرآن نے اُنھیں بھی سرزنش کر دی ہے۔